ai4bharat/Pralekha huggingface dataset:
பிரதமர் அலுவலகம்
மருத்துவர்கள் தினத்தையொட்டி ஒட்டுமொத்த மருத்துவர் சமூகத்திற்கும் பிரதமர் நன்றி தெரிவித்துள்ளார்
மருத்துவர்கள் தினத்தை முன்னிட்டு பிரதமர் திரு நரேந்திர மோடி, ஒட்டுமொத்த மருத்துவர் சமூகத்திற்கும் தமது நன்றியைத் தெரிவித்துள்ளார்.
பிரதமர் வெளியிட்டுள்ள ட்விட்டர் பதிவு ;
“#DoctorsDay அன்று, ஒட்டுமொத்த மருத்துவர் சமூகத்திற்கும் எனது நன்றியைத் தெரிவித்துக் கொள்கிறேன். முன்னெப்போதும் இல்லாத அளவு நெருக்கடியான காலங்களில் கூட, மருத்துவர்கள் தன்னலமின்றி, மிகுந்த தைரியத்துடனும், மன உறுதியுடனும் கடமையாற்றி வருகின்றனர். குணப்படுத்துவதில் அவர்களின் அர்ப்பணிப்பு அபாரமானது; அது நம் சமூகத்திற்கு நம்பிக்கையையும் வலிமையையும் அளிக்கிறது’’.
நுகர்வோர் நலன், உணவு மற்றும் பொது விநியோகம் அமைச்சகம்
இந்திய தர நிர்ணய அமைவனத்தின் ஆய்வகங்கள் திறன் மற்றும் அவர்களுடைய மேலாண்மை முறைகள் பயிற்சி திட்டத்தில் 17 நாடுகளைச் சேர்ந்த 33 பேர் பங்கேற்றனர்
இந்திய தர நிர்ணய அமைவனத்தின் பயிற்சி பிரிவான தேசிய தர நிர்ணயத்திற்கான பயிற்சி நிறுவனம் ஏற்பாடு செய்த ஆய்வகங்கள் திறன் மற்றும் அவர்களுடைய மேலாண்மை முறைகள் தொடர்பான 13-வது சர்வதேச பயிற்சி திட்டத்தில் 17 நாடுகளைச் சேர்ந்த 33 பேர் பங்கேற்றனர்.
இப்பயிற்சி திட்டம் நொய்டாவில் உள்ள என் ஐ டி எஸ் வளாகத்தில் 3 வார காலம் நடைபெற்றது. சோதனை திறனுக்கான பொதுவான தேவைகள், வளங்களின் தேவைகள், திறன் பயிற்சிக்கான தேவைகள், இடர்பாடு மேலாண்மை, சட்ட அளவியல், சிறந்த ஆய்வக நடைமுறைகள் உள்ளிட்டவை குறித்து பங்கேற்பாளர்களுக்கு எடுத்துரைக்கப்பட்டது. ஆய்வகங்கள் மூலம் நேரடி பயிற்சியும் அவர்களுக்கு வழங்கப்பட்டது.
குடியரசுத் துணைத் தலைவர் செயலகம்
முதியோர் எதிர்கொள்ளும் சிக்கல்களுக்கான புதுமையான தீர்வுகளை ஸ்டார்ட் அப் நிறுவனங்கள் உருவாக்க வேண்டும்: குடியரசு துணைத் தலைவர்
முதியோர் எதிர்கொள்ளும் தினசரி சிக்கல்களுக்கான புதுமையான தீர்வுகளை இந்திய புது நிறுவனங்கள்  உருவாக்க வேண்டும் என்று குடியரசு துணைத் தலைவர் திரு எம் வெங்கையா நாயுடு இன்று வலியுறுத்தினார்.
முதியவர்களைப் பராமரிப்பது அரசாங்கத்தின் பொறுப்பாக மட்டும் இருக்கக்கூடாது என்றும், நாம் ஒவ்வொருவரும் முன் வந்து இந்த உன்னத நோக்கத்தில் இணைய வேண்டும் என்றும் அவர் கூறினார்.
புதுதில்லி விக்யான் பவனில் வாயோஷ்ரேஷ்த சம்மான்-2021 தேசிய விருதை வழங்கிய பின்னர் உரையாற்றிய குடியரசு துணைத் தலைவர், நமது மூத்த குடிமக்களை 'வயதானவர்கள்' என்று அழைக்காமல் 'மூத்தவர்கள்' என்று அழைக்க விரும்புவதாக கூறினார்.
தனியார் துறையில் வேலை வழங்குபவர்களுடன் மூத்த குடிமக்களை இணைப்பதற்கான சேக்ரட் இணையதளத்தை குடியரசு துணைத்தலைவர் தொடங்கி வைத்தார். லாசி அறிக்கை-2020-ஐக் குறிப்பிட்ட அவர், 50 சதவீதத்திற்கும் மேற்பட்ட மூத்த குடிமக்கள் சுறுசுறுப்பாக உள்ளனர், எனவே, மகிழ்ச்சியான, ஆரோக்கியமான, அதிகாரமிக்க மற்றும் தன்னம்பிக்கையளிக்கும் வேலைவாய்ப்புகளை அவர்களுக்கு வழங்குவது மிகவும் முக்கியம் என்றார். அனுபவம் மற்றும் நிபுணத்துவத்தின் பரந்த களஞ்சியமாக மூத்தோர் இருப்பதை எடுத்துரைத்த அவர், புதிய தளத்தில் இணைந்து நமது மூத்த குடிமக்களின் திறன்கள் மற்றும் அனுபவத்திலிருந்து பயனடையுமாறு தனியார் துறையை வலியுறுத்தினார்.
தேசிய உதவி எண்னையும்  விழாவின் போது திரு நாயுடு தொடங்கி வைத்தார். மிகவும் பாதிக்கப்படக்கூடிய பிரிவில் மூத்த குடிமக்கள் இருப்பதைக் குறிப்பிட்ட குடியரசு துணைத்தலைவர், அவர்களைப் பாதுகாக்க எளிதான மற்றும் திறமையான குறைதீர்க்கும் முறையைக் கொண்டு வந்த உதவி மையத்தைப் பாராட்டினார். நாடு முழுவதிலுமுள்ள மூத்த குடிமக்களின் குறைகளைத் தீர்ப்பதற்காக டாடா அறக்கட்டளையுடன் இணைந்து அரசு அமைத்துள்ள உதவி எண் ஒரு நாளைக்கு 12 மணிநேரம் செயல்படும்.
நிகழ்ச்சியில் பேசிய சமூக நீதி மற்றும் அதிகாரமளித்தல் இணை அமைச்சர் திருமதி பிரதிமா பவுமிக், முதியோருக்கு முன்மாதிரியான சேவைகளை வழங்கிய புகழ்பெற்ற நிறுவனங்கள், தனிநபர்கள் மற்றும் மூத்த குடிமக்களுக்கு தேசிய அங்கீகாரம் வழங்குவதன் மூலம் முதியோர் நலனுக்கான தனது அர்ப்பணிப்பை வெளிப்படுத்தவதற்கான அமைச்சகத்தின் முக்கிய முயற்சியாக தேசிய விருதுகள் உள்ளன என்று கூறினார்.
மத்திய சமூக நீதி மற்றும் அதிகாரமளித்தல் அமைச்சர் டாக்டர் வீரேந்திர குமார், சமூக நீதி மற்றும் அதிகாரமளித்தல் இணை அமைச்சர் திரு ராம் தாஸ் அத்வாலே, சமூக நீதி மற்றும் அதிகாரமளித்தல் துறை செயலாளர், திரு ஆர் சுப்ரமணியம் மற்றும் பலர் நிகழ்ச்சியில் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1759996
சுற்றுலா அமைச்சகம்
‘லடாக்: புதிய தொடக்கம், புதிய இலக்குகள்’’ : லே பகுதியில், 3 நாள் சுற்றுலா நிகழ்ச்சி தொடங்கியது
லே பகுதியில், ‘‘லடாக்: புதிய தொடக்கம், புதிய இலக்குகள்’’ என்ற தலைப்பில் 3 நாள் சுற்றுலா நிகழ்ச்சி இன்று தொடங்கியது.
இதில், லடாக் யூனியன் பிரதேசத்தின் துணை நிலை ஆளுநர் திரு ராதா கிருஷ்ண மாத்தூர் மற்றும் மத்திய சுற்றுலா மற்றும் கலாச்சாரத்துறை அமைச்சர் திரு ஜி. கிஷன் ரெட்டி ஆகியோர் உரையாற்றினார். அமைச்சர் திரு ஜி. கிஷன் ரெட்டி, காணொலி காட்சி மூலம் கலந்து கொண்டார்.
இந்நிகழ்ச்சியில், ‘‘லடாக் பகுதிக்கான, சுற்றுலா தொலைநோக்கு’’ குறித்த ஆவணம் வெளியிடப்பட்டது. இது லடாக் பகுதியின், ஒட்டுமொத்த வளர்ச்சி மீது கவனம் செலுத்தியது. நிலையான சுற்றுச்சூழல் நடைமுறைகள், உள்ளூர் பொருட்கள் மற்றும் மனித வளங்களை மேம்படுத்துதல் ஆகியவற்றின் பின்னணியில் சுற்றுலாவை ஊக்குவிக்க இந்த ஆவணம் திட்டமிட்டுள்ளது.
இந்திய சுற்றுலாத்துறை அமைச்சகம், லடாக் சுற்றுலாத்துறையுடன் இணைந்து இந்நிகழ்ச்சியை 2021 ஆகஸ்ட் 26ம் தேதி முதல் 28ம் தேதி வரை நடத்துகிறது. லடாக் பகுதியில் சுற்றுலாவை ஊக்குவிப்பதே இந்நிகழ்ச்சியின் நோக்கம்.
சுற்றுலாப் பயணிகளுக்கு, லடாக் வழங்க கூடிய குளிர்கால சுற்றுலா, அறிவியல் அடிப்படையிலான சுற்றுலா குறித்து லடாக் துணை நிலை ஆளுநர் திரு ராதா கிருஷ்ண மாத்தூர் பேசினார்.
காணொலி காட்சி மூலம் உரையாற்றிய மத்திய சுற்றுலாத்துறை அமைச்சர் திரு ஜி.கிஷன் ரெட்டி, ‘‘லடாக்கில் கடந்த 40 ஆண்டுகளில், மிகப் பெரிய வளர்ச்சி ஏற்பட்டுள்ளது. உயர்ந்த கணவாய்கள், இங்கு உள்ளன. இது சுற்றுலா பயணிகளுக்கு இயற்கை அழகின் பேரின்பம் முதல் மலை ஏறுபவர்கள், மோட்டார் சைக்கிள் மற்றும் சைக்கிளில் பயணம் செய்பவர்களுக்கு சாகச வாய்ப்புகளை அளிக்கும்’’ என்றார்.
சுற்றுலாப் பயணிகளை கவரும் ‘வாட்டர் ஸ்கிரீன் மல்டிமீடியா’ காட்சி உட்பட பல திட்டங்களுக்கு மத்திய அரசு ரூ.23.21 கோடி வழங்கியுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749257
----
(Visitor Counter : 186
நுகர்வோர் நலன், உணவு மற்றும் பொது விநியோகம் அமைச்சகம்
இந்தியாவில் உணவு மற்றும் ஊட்டச்சத்து பாதுகாப்பு குறித்த தேசிய மாநாடு: ஜூலை 5-ஆம் தேதி உணவு மற்றும் பொது விநியோகத் துறை ஏற்பாடு
இந்தியாவில் உணவு மற்றும் ஊட்டச்சத்து பாதுகாப்பு குறித்த ஒரு நாள் தேசிய மாநாட்டை புதுதில்லியில் ஜூலை 5-ஆம் தேதி உணவு மற்றும் பொது விநியோகத் துறை நடத்தவிருக்கிறது. மாற்று கற்றலை எளிதாக்குவதையும், பொது விநியோக அமைப்புமுறையின் கீழ் இயங்கும் திட்டங்களுக்கு சிறந்த நடைமுறைகளை வழங்குவதையும், ஊட்டச்சத்து பாதுகாப்பில் கவனம் செலுத்துவதை வலுப்படுத்துவதையும் இந்த மாநாடு நோக்கமாகக் கொண்டுள்ளது.
மத்திய நுகர்வோர் விவகாரங்கள், உணவு மற்றும் பொது விநியோகத் துறை இணையமைச்சர்கள் திருமிகு சாத்வி நிரஞ்சன் ஜோதி மற்றும் மத்திய நுகர்வோர் விவகாரங்கள், உணவு மற்றும் திரு அஷ்வினி குமார் சௌபே ஆகியோர் கலந்து கொள்ளும் நிகழ்ச்சியில் மத்திய நுகர்வோர் விவகாரங்கள், உணவு மற்றும் பொது விநியோகம், வர்த்தகம் மற்றும் தொழில்துறை, ஜவுளித்துறை அமைச்சர் திரு பியூஷ் கோயல் இந்த மாநாட்டில் உரையாற்றுவார். மாநிலங்கள்/ யூனியன் பிரதேசங்களின் உணவு மற்றும் பொது விநியோக அமைச்சர்களும் இந்த நிகழ்ச்சியில் பங்கேற்பார்கள்.
உணவு செறிவூட்டல், உணவு உற்பத்தியின் பல்வகைப்படுத்தல், பயிர் பல்வகைப்படுத்தல், ஒருங்கிணைந்த அன்னவித்ரான் தளம் 2.0, பொது விநியோக அமைப்புமுறை மற்றும் சேமிப்புத் துறையில் சீர்திருத்தங்கள் பற்றிய விவாதம் உள்ளிட்டவை இந்த மாநாட்டின் முக்கிய அம்சங்களாக இருக்கும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1838931
ரெயில்வே அமைச்சகம்
ரயில் பயணச்சீட்டு இணையதளம் மிகவும் எளிமையானதாகவும் அனைத்து வசதிகளையும் கொண்டதாகவும் இருக்கவேண்டும்: திரு பியூஷ் கோயல்
ஐஆர்சிடிசி ரயில் பயணச்சீட்டு இணையதளம் மிகவும் எளிமையானதாகவும், அனைத்து வசதிகளையும் கொண்டதாகவும் இருக்கவேண்டும் என்று மத்திய ரயில்வே மற்றும் வர்த்தகம், தொழில்கள் மற்றும் நுகர்வோர் விவகாரங்கள், உணவு மற்றும் பொது விநியோகத்துறை அமைச்சர் திரு பியூஷ் கோயல் கூறினார்.
இணையதளம் மூலம் பயணச்சீட்டு வழங்கும் வசதியை மேம்படுத்தும் பணியை ஆய்வு செய்த அவர், பயனர்களுக்கான வசதிகளை அதிகப்படுத்துவதற்காக ரயில்வே பணியாற்றிக் கொண்டிருக்கிறது என்று கூறினார்.
தங்களது ரயில் பயணத்துக்காக பயணச் சீட்டுகளைப் பதிவு செய்யும் பயணிகளுக்கு முழுமையான வசதிகளை வழங்கும் வகையில் இணையதளம் அமைய வேண்டும் என்று அவர் கேட்டுக் கொண்டார்.
ரயில்வே வாரியம், ரயில்வே தகவல் அமைப்புகளுக்கான மையம் மற்றும் ஐஆர்சிடிசி ஆகிவற்றை சேர்ந்த அதிகாரிகள், இணைய தளத்தின் சேவைகளை மேலும் மேம்படுத்துவதற்கான அனைத்து முயற்சிகளும் எடுக்கப்படும் என்று அவரிடம் உறுதி அளித்தனர்.
2014-ஆம் ஆண்டு முதல் ஐஆர்சிடிசி இணைய தளத்தின் சேவைகளை மேம்படுத்த தொடர் நடவடிக்கைகள் எடுக்கப்பட்டு வருகின்றன.
மேலும் விவரங்களுக்கு இந்த ஆங்கிலச் செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1683562
-----
(Visitor Counter : 149
விவசாயத்துறை அமைச்சகம்
குறுவைப் பயிர்கள் சாகுபடிப் பரப்பு கடந்த ஆண்டை விட 21.2 சதவீதம் அதிகம்
நாட்டின் உண்மையான மழைப்பொழிவு 16.07.2020 நிலவரப்படி, 338.3 மில்லி மீட்டர், வழக்கமாக 308.4 மில்லி மீட்டர் ஆக இருக்கும். 01.06.2020 முதல் 16.07.2020 வரையிலான காலத்தில் 10 சதவீதம் கூடுதலாகப் பெய்துள்ளது. மத்திய நீர் ஆணையத்தின்  16.07.2020 அறிக்கைப்படி, நாட்டில் உள்ள 123 அணைகளில், தண்ணீர் இருப்பு, கடந்தாண்டின் இதே காலத்தில் இந்த தண்ணீ்ர் இருப்பில் 150 சதவீதம் மற்றும் கடந்த 10 ஆண்டுகளின் சராசரி நீர் இருப்பில் 133 சதவீதம்.
17.07.2020 நிலவரப்படி, 691.86 லட்சம் ஹெக்டேர் பரப்பளவில் குறுவைப் பயிர்கள் சாகுபடி செய்யப்பட்டுள்ளன. கடந்தாண்டு இதே காலத்தில் 570.86 லட்சம் ஹெக்டேர் பரப்பில் மட்டுமே சாகுபடி செய்யப்பட்டிருந்தன. கடந்தாண்டுடன் ஒப்பிடுகையில், நாட்டில் இந்தாண்டு குறுவை பயிர் சாகுபடி 21.20 சதவீதம் அதிகம்.
குறுவைப் பயிர்களின் சாகுபடிப் பரப்பு கீழ்கண்டவாறு உள்ளது: விவசாயிகளின் சாகுபடி168.47 லட்சம் ஹெக்டேரில் நெல் சாகுபடி. கடந்தாண்டு அளவு 142.06 லட்சம் ஹெக்டேர். பரப்பு அதிகரிப்பு 18.59 சதவீதம்.81.66 லட்சம் ஹெக்டேரில் பருப்புகள் சாகுபடி. கடந்தாண்டு அளவு 61.70 லட்சம் ஹெக்டேர். பரப்பு அதிகரிப்பு 32.35 சதவீதம்.தாணிய வகைகள் சாகுபடி 115.60 லட்சம் ஹெக்டேர். கடந்தாண்டு அளவு 103.00 லட்சம் ஹெக்டேர். பரப்பு அதிகரிப்பு 12.23 சதவீதம்.எண்ணெய் வித்துக்கள் சாகுபடி 154.95 லட்சம் ஹெக்டேர். கடந்தாண்ட அளவு 110.09 லட்சம் ஹெக்டேர். பரப்பு அதிகரிப்பு 40.75 சதவீதம்.கரும்பு சாகுபடி 51.29 லட்சம் ஹெக்டேர். கடந்தாண்டு அளவு 50.82 லட்சம் ஹெக்டேர். பரப்பு அதிகரிப்பு 0.92 சதவீதம்.பருத்தி சாகுபடி 113.01 லட்சம் ஹெக்டேர். கடந்தாண்டு அளவு 96.35 லட்சம் ஹெக்டேர். பரப்பு அதிகரிப்பு 17.28 சதவீதம்.சணல் & மெஸ்தா சாகுபடி 6.88 லட்சம் ஹெக்டேர். கடந்தாண்டு அளவு 6.84 லட்சம் ஹெக்டேர். பரப்பு அதிகரிப்பு 0.70 சதவீதம்.
(Visitor Counter : 214
சட்டம் மற்றும் நீதித்துறை அமைச்சகம்
எளிய, அணுகக்கூடிய, செலவுகுறைவான மற்றும் விரைவான நீதிக்கான செயல் திட்டம்
இந்திய அரசியலமைப்பின் பிரிவு 348   உச்ச நீதிமன்றம் மற்றும் உயர் நீதிமன்றங்களின் அனைத்து நடவடிக்கைகளும் ஆங்கிலத்தில் இருக்க வேண்டும் என்று கூறுகிறது. இருப்பினும், அரசியலமைப்பின் 348 வது பிரிவின் பிரிவு  பிரிவு -ன் உட்பிரிவு -ல் உள்ளபடி ஒரு மாநிலத்தின் ஆளுநர், குடியரசுத் தலைவரின் முன்கூட்டிய ஒப்புதலுடன், அந்த மாநிலத்தில் முதன்மை இருக்கையைக் கொண்ட உயர் நீதிமன்ற நடவடிக்கைகளில் இந்தி மொழி அல்லது மாநிலத்தின் அலுவல் நோக்கங்களுக்காகப் பயன்படுத்தப்படும் வேறு எந்த மொழியையும் பயன்படுத்த ஒப்புதல் அளிக்கலாம். உயர் நீதிமன்றத்தில் ஆங்கிலம் அல்லாத பிற மொழியைப் பயன்படுத்துவது தொடர்பான எந்தவொரு முன்மொழிவு குறித்தும் மாண்புமிகு உச்சநீதிமன்ற தலைமை நீதிபதியின் ஒப்புதலைப் பெறவேண்டும்.
அதன்படி, 1950 ஆம் ஆண்டில் அரசியலமைப்பின் 348 வது பிரிவின் பிரிவு  இன் கீழ் ராஜஸ்தான் உயர் நீதிமன்ற நடவடிக்கைகளில் இந்தியைப் பயன்படுத்த ஒப்புதல் அளிக்கப்பட்டது. 21.05.1965 தேதியிட்ட அமைச்சரவைக் குழுவின் முடிவுக்குப் பிறகு, உத்தரப் பிரதேசம் , மத்தியப் பிரதேசம்  மற்றும் பீகார்  ஆகிய உயர் நீதிமன்றங்களில் இந்தியத் தலைமை நீதிபதியுடன் கலந்தாலோசித்து இந்திப் பயன்பாடு அங்கீகரிக்கப்பட்டது.
மேலும், நீதித்துறை நடைமுறையில் பிராந்திய மொழிகளை மேம்படுத்துவதற்காக, உச்ச நீதிமன்றம் உச்ச நீதிமன்ற விதி அனுவாட் மென்பொருளை  உருவாக்கியுள்ளது, இது செயற்கை நுண்ணறிவால் பயிற்றுவிக்கப்பட்ட இயந்திர உதவியுடனான மொழிபெயர்ப்புக் கருவியாகும். மின்னணு மற்றும் தகவல் தொழில்நுட்ப அமைச்சகத்தின் தொழில்நுட்ப உதவியுடன் சுவாஸ் உருவாக்கப்பட்டுள்ளது. இந்தக் கருவி நீதித்துறைக்கென்று சிறப்பாக வடிவமைக்கப்பட்டுள்ளது. இது தற்போது நீதித்துறையின் ஆங்கில ஆவணங்கள், உத்தரவுகள் அல்லது தீர்ப்புகளை இந்தி, கன்னடம், தமிழ், தெலுங்கு, பஞ்சாபி, மராத்தி, குஜராத்தி, மலையாளம், பெங்காலி, உருது என பத்து மொழிகளில் மொழிபெயர்க்கும் திறனைக் கொண்டுள்ளது.
தில்லி, ஒடிசா, ஆந்திரா, அலகாபாத், ஜம்மு காஷ்மீர், சிக்கிம், பாட்னா, சென்னை ஆகிய உயர் நீதிமன்றங்கள் ரூ.500 கோடிக்கு மேற்பட்ட உயர் மதிப்புடைய வணிக வழக்குகளைக் கையாள சிறப்பு அமர்வுகளை அமைத்துள்ளன. மற்ற உயர் நீதிமன்றங்களும் இந்தத் திட்டத்தைப் பரிசீலித்து வருகின்றன.
பழைய வழக்குகளை விரைவுபடுத்துவதற்காக, 2015 ஏப்ரலில் நடந்த தலைமை நீதிபதிகள் மாநாட்டில் ஒரு தீர்மானம் நிறைவேற்றப்பட்டது, அதன் அடிப்படையில் 25 உயர் நீதிமன்றங்களிலும் நிலுவையில் உள்ள வழக்குகளை முடிக்க நிலுவைக் குழுக்கள் அமைக்கப்பட்டுள்ளன. மாவட்ட நீதிமன்றங்களின் கீழும் நிலுவைக் குழுக்கள் அமைக்கப்பட்டுள்ளன.
இந்தத் தகவலை மத்திய சட்டம் மற்றும் நீதித்துறை அமைச்சர் திரு அர்ஜூன் ராம் மேக்வால் மாநிலங்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார்.
கனரகத் தொழில்கள் அமைச்சகம்
மத்திய பொதுத்துறை நிறுவனங்களை மூடிவிடுவதற்கான திருத்தியமைக்கப்பட்ட வழிகாட்டு நெறிமுறைகள்
நஷ்டத்தில் இயங்கி வரும் நலிந்த நிலையில் உள்ள மத்திய பொதுத்துறை நிறுவனங்களை காலக்கெடுவுடன் மூடிவிட்டு அவற்றின் சொத்துகளை விற்பனை செய்வதற்கான வழிகாட்டு நெறிமுறைகளை பொதுத்துறை நிறுவனங்கள் துறை 2018 ஜூன் 14-ந் தேதி மாற்றியமைத்துள்ளது. இது தொடர்பாக முன்னதாக 07.09.2016 அன்று வெளியிடப்பட்ட வழிகாட்டு நெறிமுறைகளுக்கு பதிலாக புதிய நெறிமுறைகள் வெளியிடப்பட்டுள்ளன.
புதிய நெறிமுறைகளின்படி மூடப்படும் மத்திய பொதுத்துறை நிறுவனங்களின் நிலத்தை வீட்டு வசதி திட்டங்களுக்கு வழங்க முன்னுரிமை அளிக்கப்படும். வீட்டு வசதித் திட்டங்களுக்கு அடையாளம் காணப்பட்ட நிலம் மத்திய வீட்டு வசதி, நகர்ப்புற விவகாரங்கள் அமைச்சகத்தின் வழிகாட்டு நெறிமுறைகளின்படி விற்பனை நடைமுறை மேற்கொள்ளப்படும்.
மத்திய கனரக தொழில்கள் மற்றும் பொதுத்துறை நிறுவனங்கள் துறை இணையமைச்சர் திரு.பாபுல் சுப்ரியோ மாநிலங்களவையில் இன்று  கேள்வி ஒன்றுக்கு எழுத்து மூலம் அளித்த பதிலில் இத்தகவலை தெரிவித்துள்ளார்.
(Visitor Counter : 123
சுகாதாரம் மற்றும் குடும்ப நலத்துறை அமைச்சகம்
கொரோனாவிலிருந்து குணமடைந்தவர்களின் எண்ணிக்கை 97%: உலகளவில் குணமடைதல் விகிதம் அதிகம்
கொரோனா தொற்றிலிருந்து குணமடைபவர்களின் எண்ணிக்கை சீராக அதிகரித்து வரும் நிலையில், இந்தியாவில் குணமடைந்தவர்களின் எண்ணிக்கை 97 சதவீதமாக உயர்ந்துள்ளது. இது உலகளவில் அதிகமானவற்றுள் ஒன்றாகும்.
நாட்டில் தற்போது மொத்தம் 1,03,73,606 பேர் குணமடைந்துள்ளனர். கடந்த 24 மணி நேரத்தில் 14,301 பேர் குணமடைந்துள்ளனர்.
இந்தியாவில் தற்போது 1.75 லட்சத்திற்கும் குறைவானோர்  கொரோனா தொற்றுக்கு சிகிச்சை பெற்று வருகின்றனர். இது மொத்த பாதிப்பில் 1.62 சதவீதம் மட்டுமே ஆகும்.
பாதிக்கப்பட்டுள்ளோரின் எண்ணிக்கை தேசிய அளவில் சரிந்து வருவதையடுத்து, 31 மாநிலங்கள்/ யூனியன் பிரதேசங்களில் 5000க்கும் குறைவானோர் மட்டுமே தற்போது சிகிச்சை பெற்று வருகின்றனர்.
தற்போது சிகிச்சை பெற்று வருபவர்களில் 78 சதவீதத்தினர் கேரளா, மகாராஷ்டிரா, உத்திரப்பிரதேசம், கர்நாடகா, மேற்கு வங்காளம், ஆகிய 5 மாநிலங்களைச் சேர்ந்தவர்கள்.
இன்று  காலை 8 மணி வரை, தமிழகத்தில் 82,039 பேர் உட்பட, நாடு முழுவதும் 23.5 லட்சத்திற்கும் அதிகமானோருக்கு  கொவிட் தடுப்பூசி போடப்பட்டுள்ளது.
கடந்த 24 மணி நேரத்தில் 6,102 முகாம்களில் 3,26,499 பயனாளிகளுக்கு தடுப்பூசிகள் போடப்பட்டுள்ளன. இதுவரை 42,674 முகாம்கள் நடத்தப்பட்டுள்ளன.
தொடர்ந்து கேரளாவில் அதிகபட்சமாக 5,006 பேரும், மகாராஷ்டிராவில் 2,556 பேரும், அதைத் தொடர்ந்து கர்நாடகாவில் 944 பேரும் ஒரே நாளில் புதிதாக குணமடைந்துள்ளனர்.
கடந்த 24 மணி நேரத்தில் 11,666 புதிய பாதிப்புகள் நாட்டில் ஏற்பட்டுள்ளன.
நேற்று கேரளாவில் 5,659 பேரும், மகாராஷ்டிராவில் 2,171 பேரும், தமிழகத்தில் 512 பேரும் புதிதாக தொற்றுக்கு ஆளாகியுள்ளனர்.
கடந்த 24 மணிநேரத்தில் 123 உயிரிழப்புகள் ஏற்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1692852
குறு சிறு மற்றும் நடுத்தர தொழில் துறை அமைச்சகம்
எம்எஸ்எம்இ-களின் அண்மைக்கால தரவுகள்
எம்எஸ்எம்இ-க்களின் பதிவு விவரங்கள், பதிவு ரத்து, வேலைவாய்ப்பு ஆகியவற்றை குறு, சிறு மற்றும் நடுத்தர தொழில்கள்  அமைச்சகம் உதயம் பதிவு இணையப்பக்கத்தில் பராமரித்து வருகிறது.
பட்டியலிடப்பட்ட வணிக வங்கிகள் எம்எஸ்எம்இ துறைக்கு வழங்கியுள்ள கடன் தொகையின் புள்ளி விவரங்கள்படி, கடந்த 3 நிதியாண்டுகளில் அதன் அளவு அதிகரித்துள்ளது. அதுபற்றிய விவரம் வருமாறு:-
2020 மார்ச் மாதத்துடன் முடிவடைந்த காலாண்டில் ரூ.16,13,582.17 கோடி, 2021 மார்ச் மாதத்துடன் முடிவடைந்த காலாண்டில் ரூ.17,83,924.80 கோடி, 2022 மார்ச் மாதத்துடன் முடிவடைந்த காலாண்டில் ரூ.20,22,634.29 கோடி.
குறு, சிறு மற்றும் நடுத்தர தொழில்கள் துறை இணையமைச்சர் திரு பானுபிரதாப் சிங் வர்மா, மாநிலங்களவையில் எழுத்துப்பூர்வமாக அளித்த பதிலில் இதனைத் தெரிவித்துள்ளார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1844600
அறிவியல் மற்றும் தொழில்நுட்பத்துறை
கார்பன் டை ஆக்சைடை உறிஞ்சும் புதிய தொழில்நுட்பம் கண்டுபிடிப்பு
கார்பன் டை ஆக்சைடை உறிஞ்சி பயன்படுத்தும் புதிய யுக்தியை இந்திய விஞ்ஞானிகள் கண்டுபிடித்துள்ளனர். கார்பன் வெளியேற்றத்தை குறைப்பதற்கான ஆராய்ச்சியில் கார்பனை உறிஞ்சி பயன்படுத்தும் முறை அதிகரித்து வருகிறது. இதில் பலவிதமான முன்னேற்றங்கள் ஏற்கனவே செய்து காட்டப்பட்டிருந்தாலும், எந்தத் தொழில்நுட்பமும் , கார்பனை முற்றிலும் அகற்றும், குறைந்த செலவிலான தீர்வை அளிக்கவில்லை. ஆகையால், புதிய திட உறிஞ்சிகள் பற்றிய ஆராய்ச்சி, கார்பன்டை ஆக்சைடு உறிஞ்சப் பயன்படுத்தும் முக்கியமான பொருளை வழங்கும்.
மத்திய அரசின் அறிவியல் மற்றும் தொழில்நுட்பத்துறை உதவியுடன், கொல்கத்தாவில் உள்ள அறிவியல் கல்வி ஆராய்ச்சி மையத்தில்  பணியாற்றும் பேராசிரியர் ராகுல் பானர்ஜி குழு புத்தாக்க திட்டத்தின் கீழ், இந்த புதிய திட உறிஞ்சி யுக்தியைக் கண்டுபிடித்துள்ளனர். இதற்காக பேராசிரியர் பானர்ஜி தலைமையிலான குழுவினர், சிறப்பு வகை நேனோ துகள்களை கண்டுபிடித்துள்ளனர். இவை கார்பன்டை ஆக்சைடை உறிஞ்சும்.
இந்தப் புதிய வகை பொருட்களின் இயற்பியல் பண்புகள் குறித்து ‘அமெரிக்கன் கெமிக்கல் சொசைட்டி’ என்ற இதழில் வெளியிடப்பட்டுள்ளது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1804748
சிறுபான்மையினர் நலன் அமைச்சகம்
நாடு முழுவதும் சிறுபான்மை சமுதாயத்தினரின் சமூக பொருளாதார மற்றும் கல்வி அதிகாரமளிக்க அவர்களுடைய குழந்தைகளுக்கு கல்வி அளிப்பதற்கான நடவடிக்கைகள்
நாடு முழுவதும் சிறுபான்மை சமுதாயத்தினரின் சமூக பொருளாதார மற்றும் கல்வி அதிகாரமளித்தலுக்காக அவர்களுடைய குழந்தைகளின் இடைநிற்றலை குறைத்து கல்வி அளிப்பதற்கான பல்வேறு நடவடிக்கைகளை அரசு மேற்கொண்டு வருகிறது.
1-ம் வகுப்பு முதல் 10-ம் வகுப்பு வரையிலான கல்வி உதவித்தொகை திட்டத்திற்கு ஜனவரி 2008-ல் ஒப்புதல் அளிக்கப்பட்டு 2021-2022-ம் ஆண்டு வரை செயல்படுத்தப்பட்டது. 11, 12-ம் வகுப்பு மற்றும் உயர் வகுப்புக்கான கல்வி உதவித்தொகை திட்டம் நவம்பர் 2007-ம் ஆண்டு தொடங்கப்பட்டது. தொழில்நுட்பம் மற்றும் தொழிற்பிரிவு படிப்புகளுக்கான தகுதியுடன் கூடிய செயல்பாட்டு கல்வி உதவித்தொகை 2007-ம் ஆண்டு தொடங்கப்பட்டது. இத்திட்டங்களின் மூலம் சிறுபான்மை சமுதாயத்தைச் சேர்ந்த மாணவர்கள் பெருமளவில் பயனடைந்தனர். இதில் 30 சதவீதம் மாணவிகளுக்கு இட ஒதுக்கீடு அளிக்கப்பட்டது.
இத்தகவலை மத்திய சிறுபான்மையின நலத்துறை அமைச்சர் திருமதி ஸ்மிருதி சுபின் இரானி மாநிலங்களவையில் எழுத்துப்பூர்வமாக தெரிவித்தார்.
புதிய மற்றும் புதுப்பிக்கத்தக்க எரிசக்தி அமைச்சகம்
கடலோரக் காற்றாலை எரிசக்தித் திட்டம் குறித்து ஜி20 அமைப்பின் மூன்றாவது எரிசக்தி மாற்றப் பணிக்குழுக் கூட்டம்
ஜி20 இந்திய தலைமைத்துவத்தின் கீழ் மூன்றாவது எரிசக்தி மாற்ற பணிக்குழுக் கூட்டத்தின் ஒரு பகுதியாக “எரிசக்தி மாற்றத்தை விரைவுப்படுத்துவதற்காக கடலோரக் காற்றாலையைப் பயன்படுத்துதல்: எதிர்காலத் திட்டம்” என்ற தலைப்பில் உயர்நிலைக் கூட்டம் மும்பையில் மே 16-ஆம் தேதி நடைபெற்றது. உலகளாவிய காற்றாலை எரிசக்திக் கவுன்சில் மற்றும் தேசிய காற்றாலை எரிசக்திக் கழகத்துடன் இணைந்து புதிய மற்றும் புதுப்பிக்கத்தக்க எரிசக்தித் துறை அமைச்சகம் இந்தக் கூட்டத்திற்கு ஏற்பாடு செய்திருந்தது. அரசுப் பிரதிநிதிகளுடன், நிதி நிறுவனங்கள் மற்றும் முன்னணி உள்நாட்டு மற்றும் வெளிநாட்டு தொழில்துறையைச் சேர்ந்தவர்கள் இந்த நிகழ்ச்சியில் கலந்து கொண்டனர்.
கூட்டத்தில் பேசிய புதிய மற்றும் புதுப்பிக்கத்தக்க எரிசக்தித் துறைச் செயலாளர் திரு பூபேந்தர் சிங் பல்லா, காற்று மாசு மற்றும் பருவநிலை மாற்றத்திற்கு கடலோரக் காற்றாலைத் திட்டம் தீர்வாக அமையும் என்று கூறினார். இத்திட்டத்தால் வேலைவாய்ப்பு பெருமடங்கு அதிகரிக்கும் என்று அவர் தெரிவித்தார். கடலோரக் காற்றாலைத் திட்டத்தை செயல்படுத்தும் நாடுகள், வர்த்தகங்கள் மற்றும் நிதி நிறுவனங்கள் உள்ளிட்டவை இணைந்து பணியாற்றவும், தேசிய, பிராந்திய மற்றும் உலகளாவிய கடலோரக் காற்றாலை திட்டத்திற்கு ஆதரவளித்து கட்டமைக்கவும், தூய்மையான எரிசக்தி மாற்ற இலக்கை அடையவும் இந்தியாவின் ஜி20 தலைமைத்துவம் சிறந்த வாய்ப்பாக அமையும் என்று அவர் நம்பிக்கை தெரிவித்தார்.
எதிர்காலத்தில் இந்தியாவில் உருவாக்கப்படக்கூடிய நீர் மற்றும் அணு எரிசக்திகளின் திறன்களுடன் ஒப்பிடும் வகையில் கடலோரக் காற்றாலைத் திட்டத்தை உருவாக்கும் திறன் இந்தியாவிடம் உள்ளது என்று பணிக்குழுவின் தலைவரும், மத்திய எரிசக்தி அமைச்சகத்தின் செயலாளருமான திரு அலோக் குமார் கூறினார். எதிர்காலத்தில் இந்தத் திட்டத்தில் தொழில்துறையினர் அதிக ஈடுபாடுடன் பங்கேற்பார்கள் என்றும், மதிப்புச் சங்கிலியில் விரைவான முன்னேற்றம் ஏற்படும் என்றும் அவர் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1924695
வணிகம் மற்றும் தொழில்துறை அமைச்சகம்
கடந்த ஆண்டைவிட  ஏப்ரல்- ஆகஸ்ட் 2022-ல் ஒட்டுமொத்த ஏற்றுமதி  19.7 சதவீதம் அதிகரித்துள்ளது
கடந்த ஆண்டைவிட  ஏப்ரல்- ஆகஸ்ட் 2022-ல் ஒட்டுமொத்த ஏற்றுமதி  19.7 சதவீதம் அதிகரித்துள்ளது.
பெட்ரோலியம், கற்கள், நகை அல்லாத பொருட்களின் ஏற்றுமதி கடந்த ஆண்டை விட, இந்தாண்டு  ஏப்ரல்- ஆகஸ்ட் மாதங்களில் 8.5 சதவீதம் அதிகரித்து 135.6 பில்லியன் டாலராக அதிகரித்துள்ளது.
கடந்த ஆண்டு ஆகஸ்ட் மாதத்தை விட, இந்தாண்டு  ஆகஸ்ட் மாதத்தில் பொருட்களின் ஏற்றுமதி 1.6 சதவீதம் அதிகரித்து 33.9 பில்லியன் டாலராக இருந்தது.
கடந்த ஆண்டை ஒப்பிடுகையில், இந்தாண்டு  ஆகஸ்ட் மாதத்தில் புகையிலை , எண்ணெய் உணவுப் பொருட்கள் ,மின்சாதனபொருட்கள்  மற்றும் அரிசி  ஏற்றுமதி இதுவரை இல்லாத அளவாக அதிகரித்துள்ளது.
கடந்த ஆண்டை விட, இந்தாண்டு  ஆகஸ்ட் மாதத்தில் இந்தியாவின் ஒட்டுமொத்த ஏற்றுமதி  6.75% அதிகரித்து 57.47 பில்லியன் டாலர் அளவிற்கு இருந்தது. கடந்த ஆண்டை விட இந்தாண்டு  ஆகஸ்ட் மாதத்தில் ஒட்டு மொத்த இறக்குமதி 33.15 சதவீதம் அதிகரித்து 75.84 பில்லியன் டாலர் அளவுக்கு இருக்கும் என்று மதிப்பிடப்பட்டது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1859234
தொழிலாளர் மற்றும் வேலைவாய்ப்பு அமைச்சகம்
ஶ்ரீபெரும்புதூரில் 100 படுக்கை இஎஸ்ஐ மருத்துவமனைக்கு மத்திய தொழிலாளர் மற்றும் வேலைவாய்ப்பு துறை அமைச்சர் அடிக்கல்
ஏழைகள் நல திட்டத்தின் அடிப்படையில், நாட்டின் 38 கோடி அமைப்புசாரா தொழிலாளர்களுக்கு நேரடி பலன்களை வழங்குவதற்கான பல திட்டங்கள் உருவாக்கப்படவுள்ளதாக மத்திய தொழிலாளர் நலம் மற்றும் வேலைவாய்ப்புத்துறை அமைச்சர் திரு பூபேந்தர் யாதவ் கூறியுள்ளார்
ஶ்ரீபெரும்புதூரில் 100 படுக்கைகளைக் கொண்ட இஎஸ்ஐ மருத்துவமனைக்கு அடிக்கல் நாட்டி பேசிய அவர், அதிகரித்து வரும் காப்பீடுதாரர்களின் மருத்துவத் தேவைகளை அவர்கள் வசிப்பிடத்திற்கு அருகிலேயே சிறப்பாக நிவர்த்தி செய்யும் வகையில் மேலும் ஒரு ESIC மருத்துவமனை அமையவுள்ளதாகத் தெரிவித்தார். இதன் மூலம் பூந்தமல்லி, திருமுடிவாக்கம், ஒரகடம், படப்பை, காஞ்சிபுரம் ஆகிய பகுதிகளில் வசிக்கும் காப்பீடு செய்யப்பட்ட தொழிலாளர்கள் மற்றும் அவர்களது குடும்ப உறுப்பினர்கள் பயனடைவார்கள் என்றும், அவர்கள் இந்த மருத்துவமனையின் மூலம் தரமான மருத்துவ வசதிகளைப் பெறுவார்கள் என்றும் கூறினார்.
மத்திய அரசு பல்வேறு மக்கள் நலத்திட்டங்களை செயல்படுத்தி வருவதாக குறிப்பிட்ட அவர், நேற்று பெட்ரோல், டீசல் மீதான கலால் வரி குறைக்கப்பட்டதைச் சுட்டிக்காட்டினார். கடந்த 8 ஆண்டுகளில் தமிழகத்தில் மத்திய அரசு செயல்படுத்தி வரும் பல்வேறு திட்டங்களால், மக்கள் பயனடைந்து வருவதை அமைச்சர் பட்டியலிட்டார். நாட்டில் உள்ள 28 கோடி அமைப்புசாரா தொழிலாளர்களுக்கு இ-ஷ்ரம் அட்டை மூலம் அடையாளத்தை வழங்குவதற்காகவோ தொடங்கப்பட்ட 8 மாதங்களில், தமிழகத்தில் மட்டும் அமைப்புசாரா துறையில் உள்ள சுமார் 75 லட்சம் தொழிலாளர்கள் தற்போது இ-ஷ்ரம் கார்டு வைத்துள்ளதாக அவர் கூறினார்.
இந்த ஆண்டு சர்வதேச மகளிர் தினத்தன்று, செங்கல் சூளைகள் மற்றும் பீடி நிறுவனங்களில் பணிபுரியும் பெண்களின் ஆரோக்கியம் மற்றும் ஊட்டச்சத்து குறித்த முன்னோடித் திட்டம் தொடங்கப்பட்டதாக அவர் தெரிவித்தார்.
15 முக்கிய நகரங்களில் உள்ள தொழில்துறைக் குழுக்களில் காப்பீடு செய்யப்பட்ட நபர்களுக்கான தடுப்பு வருடாந்திர சுகாதாரப் பரிசோதனையை மையமாகக் கொண்ட ஒரு திட்டம் தொடங்கப்பட்டுள்ளது என்று அவர் கூறினார்.
இஎஸ்ஐ சட்டத்தின் கீழ் உள்ள 3.41 கோடி தொழிலாளர்கள் மற்றும் அவர்களைச் சார்ந்தவர்கள் அதாவது மொத்தம் 13.24 கோடி பயனாளிகளுக்கு மருத்துவப் பலன்கள் வழங்கப்பட்டு வருவதாக அமைச்சர் தெரிவித்தார்.
இன்று, தமிழ்நாட்டில், 38 மாவட்டங்களில், 20 மாவட்டங்களில் முழுமையாகவும், 16 மாவட்டங்களில் பகுதியளவிலும் இஎஸ்ஐ திட்டம் செயல்படுத்தப்பட்டுள்ளதாக அவர் தெரிவித்தார்.
இன்று, மாநிலத்தில், 38.26 லட்சம் காப்பீடு செய்யப்பட்ட நபர்கள் மற்றும் சுமார் 1.48 கோடி பயனாளிகளின் மருத்துவத் தேவைகளை ESIC பூர்த்தி செய்கிறது. ஸ்ரீபெரும்புதூர் மற்றும் அதைச் சுற்றியுள்ள பகுதிகளில் மட்டும் மொத்த எண்ணிக்கை 8,00,000-க்கும் அதிகமாகும் என்று அவர் கூறினார்.